Ανδρέας Χρίστου

Ο Ανδρέας Χρίστου είναι Ελληνοκύπριος πολιτικός. Διετέλεσε Υπουργός Εσωτερικών, Δήμαρχος Λεμεσού και βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 1991-2003. Διετέλεσε επίσης Υπουργός Υγείας για μικρό διάστημα, παράλληλα με την ιδιότητα του ως Υπουργός Εσωτερικών.

 Ο Ανδρέας Χρίστου γεννήθηκε στη Λεμεσό στις 8 Ιουλίου 1948. Πατέρας του ήταν ο Κυριάκος Χρίστου. Ομιλεί, πέρα από την ελληνική, την αγγλική και τη ρωσική γλώσσα. Απέκτησε πτυχίο και μεταπτυχιακό στη μηχανολογία από το Ινστιτούτο Μηχανολογίας και Οδοποιίας της Μόσχας.Μετά την ολοκλήρωση των σπουδών του εργάστηκε στη Συνεργατική Εταιρεία Διάθεσης Γεωργικών Προϊόντων (1973-1974). Την περίοδο 1975-1989 εργάστηκε στη Λαϊκή Οινοπνευματική Εταιρεία Λεμεσού (ΛΟΕΛ) αρχικά ως μηχανολόγος, αργότερα ως τεχνικός διευθυντής και τα τελευταία χρόνια ως διευθυντής του εμπορικού τμήματος της εταιρείας.Το 1989 εξελέγη γραμματέας της Επαρχιακής Επιτροπής ΑΚΕΛ Λεμεσού και ασχολήθηκε αποκλειστικά με τα κομματικά του καθήκοντα.Είναι νυμφευμένος με την Κρίστια Αργυρίδου και έχει ένα υιό. Την περίοδο 1964-1966 ήταν μέλος του Κεντρικού Συμβουλίου της Παγκύπριας Ενιαίας Οργάνωσης Μαθητών (ΠΕΟΜ). Την περίοδο 1971-1973 ήταν γενικός γραμματέας της Ένωσης Κυπρίων Φοιτητών Σοβιετικής Ένωσης. Την περίοδο 1974-1977 διετέλεσε γενικός γραμματέας της Παγκύπριας Ομοσπονδίας Φοιτητών και Νέων Επιστημόνων (ΠΟΦΝΕ) και την περίοδο 1977-1986 ήταν μέλος του Κεντρικού Συμβουλίου της Ενιαίας Δημοκρατικής Οργάνωσης Νεολαίας (ΕΔΟΝ).Στις Δημοτικές εκλογές του 1986 εκλέχθηκε δημοτικός σύμβουλος στον Δήμο Λεμεσού με το ΑΚΕΛ, θέση στην οποία επανεκλέχθηκε στις Δημοτικές εκλογές του 1991. Κατά τη θητεία του ως δημοτικός σύμβουλος διετέλεσε μέλος του Συμβουλίου Αποχετεύσεων Λεμεσού-Αμαθούντας και του Συμβουλίου Υδατοπρομήθειας Λεμεσού. Το 1989 εκλέχτηκε Γραμματέας της Επαρχιακής Επιτροπής του ΑΚΕΛ Λεμεσού. Το 1991 έγινε είναι μέλος του Πολιτικού Γραφείου και της Γραμματείας της Κεντρικής Επιτροπής του ΑΚΕΛ.Στις βουλευτικές εκλογές του 1991 εκλέχτηκε βουλευτής στην Εκλογική Περιφέρεια Λεμεσού με το ΑΚΕΛ για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο και στις βουλευτικές εκλογές του 2001 για την Η΄ Κοινοβουλευτική Περίοδο.Ως βουλευτής, διετέλεσε κοινοβουλευτικός εκπρόσωπος του ΑΚΕΛ από το 1991 μέχρι το Μάρτιο του 2003, μέλος της Επιτροπής Επιλογής, πρόεδρος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως, μέλος της Κοινοβουλευτικής Επιτροπής Ευρωπαϊκών Υποθέσεων, αντιπρόεδρος της Εκτελεστικής Επιτροπής της Κυπριακής Ομάδας στη Διακοινοβουλευτική Ένωση και πρώτος αντιπρόεδρος της αντιπροσωπίας της Βουλής στη Μικτή Κοινοβουλευτική Επιτροπή Ευρωπαϊκής Ένωσης - Κύπρου.Την 1η Μαρτίου 2003 διορίστηκε Υπουργός Εσωτερικών στην κυβέρνηση Τάσσου Παπαδόπουλου. Παρέμεινε στη θέση αυτή ως τον Σεπτέμβριο του 2006, οπόταν και παραιτήθηκε για να διεκδικήσει το αξίωμα του Δημάρχου Λεμεσού. Κατά τη διάρκεια της θητείας του διετέλεσε παράλληλα, για μικρό χρονικό διάστημα, Υπουργός Υγείας.Στις Δημοτικές εκλογές του 2006 εκλέχθηκε Δήμαρχος Λεμεσού με τη στήριξη του ΑΚΕΛ, του ΔΗΚΟ και της ΕΔΕΚ. Έλαβε ποσοστό 55,14% έναντι 44,86% της ανθυποψηφίου του Ελένης Θεοχάρους. Επανεξελέγη στις Δημοτικές εκλογές του 2011 με τη στήριξη του ΑΚΕΛ, του ΔΗΚΟ και της ΕΔΕΚ. Έλαβε ποσοστό 58% έναντι 42% του ανθυποψηφίου του Ανδρέα Κυπριανού.Διεκδίκησε επανεκλογή στις Δημοτικές εκλογές του 2016 με τη στήριξη του ΑΚΕΛ, του ΔΗΚΟ και της ΕΔΕΚ αλλά δεν εξελέγη. Ο ανθυποψήφιος του Νίκος Νικολαϊδης συγκέντρωσε μόλις εννέα περισσότερες ψήφους. Έχει διαχρονικά συμμετάσχει ενεργά στην κοινωνική και πολιτιστική ζωή της πόλης της Λεμεσού ως μέλος διαφόρων επιτροπών και φορέων καθώς και σε χορωδίες ως κιθαρίστας και κανταδόρος. «50 χρόνια κυπριακού κοινοβουλίου» (PDF). Βουλή των Αντιπροσώπων. σελ. 269. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019. «ΧΡΙΣΤΟΥ Κ. ΑΝΔΡΕΑΣ». www.parliament.cy. Βουλή των Αντιπροσώπων. Αρχειοθετήθηκε από το πρωτότυπο στις 14 Μαΐου 2003. Ανακτήθηκε στις 14 Μαΐου 2003. «Βιογραφικό υποψηφίου δημάρχου Λεμεσού Ανδρέα Χρίστου». www.sigmalive.com. 5 Δεκεμβρίου 2016. Αρχειοθετήθηκε από το πρωτότυπο στις 23 Ιουλίου 2019. Ανακτήθηκε στις 23 Ιουλίου 2019.